एक जानेमाने अंग्रेजी दैनिक में छपी इन भाईयों की सफलता की कहानी पढ़ने के बाद मैं रोमांचित भी हुआ और चिंतित भी। मैंने तत्काल पोस्ट की गई अपनी एक आनलाईन टिप्पणी में लिखा, ‘‘सरकार को तुरंत इन बच्चों की सुरक्षा के इंतजाम करना चाहिए क्योंकि उनकी इस शानदार उपलब्धि के कारण वे अन्य जातियों के अपने ईष्र्यालु पड़ोसियों और देशवासियों की आंखों की किरकिरी बन गए हैं।’’ आधे घंटे के भीतर मेरी इस पोस्ट को उस साईट से हटा दिया गया। यह हमारे समाज में व्याप्त दकियानूसीपन की ओर संकेत करता है और यह भी बताता है कि हमारे देशवासियों का एक तबका, उस जाति से कितनी घृणा करता है, जिससे राजू और ब्रजेश आते हैं।